Abbath

Abbath er et norsk svartmetallband som ble dannet i 2015 av gitarist og vokalist Olve «Abbath Doom Occulta» Eikemo etter at han forlot Immortal. Bandet er signert på franske Season of Mist og har gitt ut tre studioalbum: Abbath (2016), Outstrider (2019) og Dread Reaver (2022).

Musikkstilen til bandet beskrives som en miks av black, death og thrash.

 Historie 

 Første lineup, konsertdebut, bandutskiftninger (2015) 
Ved oppstart av bandet i 2015 fikk Abbath Doom Occulta med seg God Seed-medlemmene Tom Cato «King ov Hell» Visnes og Baard Kolstad. Sistnevnte ble imidlertid erstattet av Kevin «Creature» Foley (Decapitated, Sepultura, Sabaton) før livedebuten på Tuska og en på følgende miniturné i Europa samme høst.  

Per Valla (Vredehammer) ble hentet inn som turnégitarist. 

I desember 2015 forlot Foley bandet, og kort tid etter gjorde Valla det samme.  

 Debutalbumet Abbath, Spellemannsnominasjon, nye bandmedlemmer (2016–2017) 
I overgangen 2015–2016 overtok den amerikanske trommeslageren Gabe Seeber rollen som «Creature», men ble i 2016 erstattet av Emil Wiksten (Blood Red Throne, Aeon). Ole André «Raud» Farstad, som også hadde bidratt på debutalbumet, ble med som live-gitarist.

Det selvtitulerte debutalbumet Abbath ble utgitt på Season of Mist i 2016. Plata ble nominert til Spellemannprisen i klassen metal, og utropt til «Årets debutalbum» av Metal Hammer Germany. Det meste av materialet var opprinnelig ment for Immortal. Plata har to bonusspor; coverversjoner av Judas Priests «Riding on the Wind» og Immortals «Nebular Ravens Winter».

I januar 2016 spilte Abbath på O2 Forum i London. Den norske ambassaden fremmet konserten gjennom en artikkel på Norwegian Arts; en nettportal med formål å promotere norsk kunst, kultur og kreative næringer i Storbritannia. I februar headlinet de metalfestivalen Blastfest i Bergen, og deretter turnerte de i Europa med Behemoth, Inquisition og Entombed A.D.. I november turnerte de i Nord-Amerika med Children of Bodom.

I oktober 2016 kunngjorde Abbath at deres andre album var planlagt for utgivelse i 2017.

 Outstrider, rehab, bandutskiftninger (2018–2020) 
Sommeren 2018 forlot King ov Hell bandet på grunn av uenigheter om tekstkonsept for det kommende albumet. Kort tid etter forlot også Emil Wiksten bandet.King will no longer be part of ABBATH due to conflicting views on lyrical concepts of the upcoming album. The lyrics are inspired by Swiss psychiatrist Carl Gustav Jung. King finds that Jung's connection to Christian mysticism is incompatible with the image of the band.Abbaths andre studioalbum, Outstrider, ble endelig sluppet i juli 2019 etter en over to år lang innspillingsperiode. Albumet havnet på Loudwires topp-50-liste over metalplater det året, og singelen «Harvest Pyre» ble omtalt på Rolling Stone Magazines nettside som “En sang du må kjenne til”. Bandet besto nå av trommeslager Ukri Suvilehto, tidligere live-gitarist Raud og bassist Mia Wallace (Darkness). 

Under en Sør-Amerika-turné i november 2019 oppsto det kaos på en konsert i Buenos Aires. Bandet kom på scenen hele to timer etter oppsatt konsertstart, og det hele endte med at Abbath Doom Occulta etter gjentatte feilspillinger kastet gitaren sin ut i publikum før han ble eskortert til garderoben. Dette kulminerte i voldelige sammenstøt mellom misfornøyde fans og politi. Bandet kansellerte resten av turneen, og Abbath Doom Occulta oppsøkte behandling for rusmiddelavhengighet.

I januar 2020 avslørte Mia Wallace at hun ikke lenger var en del av bandet. Beskjeden ble gitt henne over telefon av Abbaths manager kort tid før starten av europaturneen for lanseringen av Outstrider. Rusty Cornell tok over på bass for turneen. 

 Dread Reaver, Mia Wallace returnerer, «Chariots Of Fire» europaturné (2021–2022) 
Abbaths tredje studioalbum, Dread Reaver, ble utgitt i mars 2021. Det ble spilt inn delvis hos Dub Studio i Kristiansand med Endre Kirkesola som produsent, og delvis i Bergen Lydstudio med Dag Erik Nygaard som produsent. Plata inneholder en coverversjon av Metallicas «Trapped Under Ice». Bassist Mia Wallace hadde returnert til bandet og bidro på fire av låtene.

Høsten 2022 ble Abbath med det svenske bandet Watain på deres Chariots Of Fire European Tour.

 «Return to the raven realms» turné (2024–2025) 
I 2024 gjorde Abbath del 1 av en turné kalt «Return to the raven realms» i Europa, blant annet på festivalene Graspop, Tons of Rock og Brutal Assault (Tsjekkia). 

I 2025 skal Abbath ut på del 2 av turneen, denne gang til USA, Canada og en rekke festivaler i Europa – som Inferno, Copenhell, Hellfest (Frankrike) og Beyond The Gates. Setlisten tar for seg årene 1992–2009, og bandet vil bestå av Abbath Doom Occulta, Raud, Ukri Suvilehto og Andreas Salbu.

 Medlemmer 

 Nåværende medlemmer 
Olve «Abbath Doom Occulta» Eikemo – vokal (2015–), gitar (2015–2016, 2018–), bass (2018, 2020–2021, 2022–), sologitar (2015)
Ole André «Raud» Farstad – sologitar (2015–2016, 2016–), bass (2018, 2020–2021, 2022–)
Ukri Suvilehto – trommer (2018–)
Andreas Salbu – bass (2023–)
 Tidligere medlemmer 
Tom Cato «King ov Hell» Visnes – bassgitar (2015–2018)
Kevin «Creature» Foley – trommer (2015)
«Silmaeth» – gitar (2016–2018), sologitar (2016)
Emil «Creature» Wiksten – trommer (2016–2018)
 Mia Wallace – bass (2019–2020, 2021–2022)

 Live-musikere 

 Per Valla – gitarer (2015)
 Gabe «Creature» Seeber – drums (2015–2016)
 Dan Gargiulo – gitarer (2016)
 Rusty Cornell – bass (2016, 2018–2019, 2020–2021)
 Ice Dale – bass (2022–2023)
 Andreas Fosse Salbu – bass (2023–)

 Diskografi 

 Album 
 2016: Abbath (Season Of Mist)
 2019: Outstrider (Season Of Mist)
 2021: Dread Reaver (Season Of Mist)

 Singler, EP, annet 

2015: Count the Dead – singel (Season Of Mist)
2021: Harvest Pyre  – singel (Season Of Mist)

 Referanser 

 Eksterne lenker 




Kategori:Band etablert i 2015
Kategori:Norske black metal-band